**Ұстаз - мектептің жүрегі**  
**1 - жүрг. Мадияр**  
Бүгін бізде үлкен мереке. Бүгін ұстаздар қауымының төл мерекесі. Олай болса бүгінгі күн ұстаздарға арналмақ. Ұстаз - ұлағатты есім. Күн сәулесі өмірге қандай жарық берсе, ұстаз есімі де шәкірттерге күндей жарық береді.  
Ақырын жүріп анық бас.  
Еңбегің кетпес далаға  
Ұстаздық еткен жалықпас,  
Үйретуден балаға, – деп Абай атамыз айтқандай, шәкірттерінің өзінен озғанын калаған ұстаздар қауымы, мерекелеріңіз құтты болсын!  
**II жүргізуші:** **Олжас**

Денсаулықтарыңыз мықты болсын, шаңырақтарыңыз шаттыққа толсын, біздей шәкірттеріңіз көп болсын!  
БІРГЕ: Мерекелеріңіз құтты болсын!  
Ән. «Шәкірт тілегі»Орындайтын:  
**1 - жүргіуші: Мадияр**

Сен қалай ойлайсың, Олжас? Менің ойымша, кез - келген мұғалім ұстаз бола алмайды. Себебі ұстаздық - өнер, тағылымы терең өнер. Ал өнерлі болу кез - келген адамға қона бермейді. Олай болса, шын ұстаз болу үшін табиғи дарын ізгілікті ізденіс пен ерен еңбекке ұштастырылуы шарт. «Шәкіртсіз ұстаз тұл» деген сөз тегін айтылмаса керек.  
2 - Жүргізуші: **Олжас**

Мадияр , мен осы сөзің дәлелді бола түсу үшін мына жыр шумақтарын қосайын.  
Ұстаз болу – жүректің батырлығы,  
Ұстаз болу – сезімнің ақындығы,  
Ұстаз болу – мінездің күн шуағы,  
Азбайтұғын адамның алтындығы –  
деп ақын Ғафу Қайырбеков ағамыз жырлағандай, біздің мектебімізде сөзі маржан, үні ән ұстаздардың бар болғанын мақтаныш етемін. Әрине, ұстаз жүгі – ауыр жүк. Адамның жан дүниесін түсініп, ренжітпей, қателігін сездіре білу – бұл нағыз шеберлік емес пе?!  
**1 - Жүргізуші: Мадияр**  
Ендеше, Ұрпақпен өмір жолы жалғанады,  
Көңілді күндер тусын алдан әлі  
Ән - шашу әсем әуен, түрлі өнер,  
Бүгінгі күн сіздерге арналады.  
Ұстаз туралы ән сіздерге арналады, аяулы ұстаздар, қабыл алыңыздар! (видеоролик)  
Алдарыңызда «Ұстазым менің» әні  
**2 - жүрг. Олжас**

Күллі өмірін жеткіншекке арнаған  
Мұғалімді ардақтайды барша жан  
Ол мектептен шықпаса да қыс - жазы,  
Жемісі оның жердің жүзін шарлаған  
**1 - жүрг. Мадияр**

Ұстаздар! Қандай ғажап халықсыздар!  
Шәкіртке шыңдай биік алыпсыздар.  
Жан біткен жанарына нұр сыйлаған,  
Күндей боп күлімдеген жарықсыздар.  
**1 - Жүргізуші: Олжас**

Мадияр, екеуміз Ұстаз туралы қанша мақтау сөз айтсақ та тауыса алмаспыз. Ендеше, қымбатты ұстаздар, шәкірттеріңіздің өздеріңізге арналған өлең - шумақтарына кезек берелік.  
**Мадияр**

Ұлылықтың ұйытқысынан жаралған,

Өнегеңнен барлық шәкірт нәр алған.

Шапағатты шуақ сепкен ұстаздар,

Өздеріңнен бастау алар бар арман.

**Олжас**

Ұстаздар жақсылықтың жол ашары,

Қолыңда шәкіртіңнің бала шағы.

Өмірді алға қарай өрлететін,

Сендерде Ұлы Отанның болашағы –

**Мадияр**

Ұстаз ... Қандай қасиетті сөз!Әр адамның жүрегіне ерекше жылулық нұрын себетін аяулы тұлға бейнесімен өзектес ұғым. Адам баласының жүрегіндегі қадір тұтып, құрметтейтін екі ұғым болса, оның бірі – Ұстаз.

**Олжас**

Дұрыс айтасың Мадияр «Ұстаз» деген сөз қазақ баласы үшін қашанда қасиетті, қадірлі болған.«Ұстаздан тәрбие алған » немесе «Ұстаз алдын көрген» деген сөздер « ана тәрбиесін алған» деген сөздермен ұштасып жатады.

**Мадияр**

Иә, Олжас Ұрпақ тәрбиесі – ұстазға байланысты. «Ұяда не көрсең, ұшқанда соны ілерсің » дегендей өнегелі ұстаздан жақсы шәкірт шығатыны сөзсіз.

**Олжас**

«Мектеп – білім тірегі, ұстаз - оның жүрегі» - деп ғұлама ағаларымыз айтқандай, Мадияр менің ойымша, кез – келген адам ұстаз бола алмайды.

**Мадияр**

Олай ойлауыңның себебі неде?

**Олжас**

Себебі ұстаздық - өнер, тағылымы терең өнер. Ал өнерлі болу кез – келген адамға қона бермейді.

**Мадияр**

Олай болса, шын ұстаз болу үшін табиғи дарын, ізгілікті ізденіс пен ерен еңбекке ұштастырылуы шарт.

**Олжас**

Мектеп үйім, ұстаздарым ата – анам,

Сенен өсіп, сенен ғана нәр алам.

Саяң ыстық, сен мәуелі бәйтерек,

Тамырлары сан тарапқа тараған.

**Мадияр**

Бүгінгі күн құшақтары гүлге толсын,

Дендеріңнің саулығы мықты болсын.

Білімімен суарған шәкірттерін,

Төл мерекең ұстаздар құтты болсын!

**Олжас**

Құрметті ұстаздар, қонақтар! Бүгінгі Ұстаздар мерекесіне арналған «Ұстаз аты – биік әрі мәңгілік» атты мерекелік жиынымызды жабық деп жариялаймыз.

Құрметті ұстаз қауымы! Сіздерді қазан айында аталып өтетін Мұғалімдер күнімен шын жүректен құттықтаймыз! Сіздердің бала көңілдеріңіз əр оқушының жандүниесін нұрландырып, жүрегіне шапағат нұрын төгуде. Мұғалімнен өнеге-білім алып, өмір теңізіне құлаш ұрған кез келген шəкірт ұстазымен мақтанады. «Мектептің жүрегі», «Бала жанының бағбаны»… Иə, бұл мектеп мұғалімі — ұстазға арналған теңеулер. Мұндай мадақтауларды жалғастыра берсек, даналық сөздер тізбегі шексіздікке ұласады. Мерейлі мерекеде дендеріңізге саулық, отбасыларыңызға амандық, істеріңізге сəттілік тілейміз. Бүгінгі мерекелік кешімізде құрметті біздің мектебіміздің ұстаздарың марапаттауға рұқсат етіңіздер.